|  |
| --- |
|   |
| Κατάσταση διατήρησης |
|  |
| 
βάσει κινδύνου εξαφάνισης |
| 
Εξαφανισθέν |
| ΕξαφανισμένοΕξαφανισμένο στη φύση |
| Υπό απειλή |
| Σε κρίσιμο κίνδυνοΣε κίνδυνοΕυάλωτα |
| 
Χαμηλότερου κινδύνου |
| Εξαρτώμενο από προστασίαΣχεδόν ΑπειλούμενοΕλάχιστης Ανησυχίας |
| 
Άλλες κατηγορίες |
| Ανεπαρκώς γνωστά είδηΜη αξιολογημένα είδη |
| 

---

Κόκκινος κατάλογος της IUCNΔιεθνής Ένωση Προστασίας της Φύσης

---

 |
| π • σ • ε
 |

Τα **είδη που κινδυνεύουν με αφανισμό** είναι βιολογικά είδη τα οποία σύμφωνα με την Διεθνή Ένωση Προστασίας της Φύσης έχουν κριθεί πως βρίσκονται σε κίνδυνο εξαφάνισης. Αποτελεί την 2η κρισιμότερη βαθμίδα καταστάσεως διατήρησης μετά την σε κρίσιμο κίνδυνο αφανισμού και την αμέσως επόμενη μετά τα είδη ευάλωτα στον αφανισμό, ενώ συνολικά τα είδη τα οποία βρίσκονται υπό απειλή εξαφάνισης ανεξαρτήτως βαθμού είναι γνωστά ως απειλούμενα είδη. Έως τον Σεπτέμβριο του 2018, στην σχετική κατάταξη υπήρχαν 8.702 είδη τα οποία κινδυνεύαν συγκεκριμένα με *εξαφάνιση* (κατάταξη *EN*) παγκοσμίως.

Περιγραφή
---------

Ο βαθμός του κινδύνου στον οποίο βρίσκεται κάποιο είδους εξαρτάται από διαφόρους παράγοντες, όπως ο εκτιμώμενος συνολικός πληθυσμός του που απομένει, οι προσαυξήσεις του πληθυσμού σε βάθος χρόνου, ποσοστό επιτυχούς αναπαραγωγής, ή διάφορες γνωστές απειλές. Καθώς πάνω από το 50% των ειδών στον κόσμο θεωρείται πως βρίσκεται υπό κίνδυνο εξαφάνισης. σε πολλά κράτη έχει θεσπιστεί νομοθεσία για την προστασία των ειδών των οποίων οι πληθυσμοί χρειάζονται προστασία για την εξακολούθηση της ύπαρξης τους. Στο πλαίσιο αυτό, απαγορεύεται ή περιορίζεται το κυνήγι τους, ή η οικοδομική δραστηριότητα στους φυσικούς τόπους διαβίωσης τους, καθώς και η γενικότερη προστασία τους από παρείσφρυση άλλων ειδών τα οποία ενδεχομένως απειλήσουν τα εντόπια είδη. Επιπλέον, υπάρχουν διεθνείς συνθήκες μεταξύ κρατών για την συνολική προστασία των ειδών αυτών μέσω της διεθνούς συνεργασίας και συμφωνιών.

Η Διεθνής Ένωση Προστασίας της Φύσης αποτελεί την κύρια αρχή ως προς την καταγραφή και αξιολόγηση της φυσικής προστασίας των ειδών, και ο σχετικός κόκκινος κατάλογος που συντηρεί και εκδίδει περιέχει την παγκόσμια κατάσταση σχετικά με τα απειλούμενα είδη φυτών και ζώων. Σύμφωνα με τον ορισμό της, τα είδη τα οποία βρίσκονται σε *κίνδυνο υπό εξαφάνιση*, ταξινομούνται ως τέτοια όταν σύμφωνα με τα διαθέσιμα στοιχεία υποδεικνύουν πως υπάρχει πολύ υψηλός κίνδυνος εξαφάνισης τους στην άγρια φύση. Η εξέταση των διαθέσιμων στοιχείων γίνεται έτσι ώστε να διαπιστωθεί αν υπάρχει μεγάλη ελάττωση του πληθυσμού ενός είδους, ή ο γεωγραφικός χώρος στον οποίο διαβιούν είναι μικρός, ή αν η υπολογισμένη πιθανότητα εξαφάνισης τους κατά τα επόμενα 20 έτη υπερβαίνει το 20%.

Ενδεικτικά παραδείγματα ειδών που εμπίπτουν στην κατηγορία αυτή αποτελούν:

| Είδος | Ονομασία | Πιο πρόσφατη αξιολόγηση (έως τον Σεπτέμβριο 2018) |
| --- | --- | --- |
|  | Χιμπαντζής | 24 Μαρτίου 2016 |
|  | Μπονόμπο | 24 Μαρτίου 2016 |
|  | Τίγρη της Βεγγάλης | 12 Φεβρουαρίου 2010 |
|  | Ασιατικός ελέφαντας | 30 Ιουνίου 2008 |
|  | Γαλάζια φάλαινα | 30 Ιουνίου 2008 |

Παραπομπές
----------

1. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 26 Σεπτεμβρίου 2018.
2. ↑  «NatureServe Conservation Status». NatureServe. Απριλίου 2007. Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 2 Ιουνίου 2012.
3. ↑  «Threatened Species». Conservation and Wildlife. Αρχειοθετήθηκε από το πρωτότυπο στις 13 Σεπτεμβρίου 2012. Ανακτήθηκε στις 2 Ιουνίου 2012.
4. ↑  Chiras, Daniel D. (2011). «Invader Species». *Grolier*. Online. Αρχειοθετήθηκε από το πρωτότυπο στις 2018-10-09.. Ανακτήθηκε στις 2018-09-27.
5. ↑  «Glossary». *www.iucnredlist.org*. Αρχειοθετήθηκε από το πρωτότυπο στις 9 Οκτωβρίου 2018. Ανακτήθηκε στις 26 Σεπτεμβρίου 2018.
6. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 27 Σεπτεμβρίου 2018.
7. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 27 Σεπτεμβρίου 2018.
8. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 27 Σεπτεμβρίου 2018.
9. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 26 Σεπτεμβρίου 2018.
10. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 27 Σεπτεμβρίου 2018.

Σχετική βιβλιογραφία
--------------------

* Glenn, C. R. 2006. "Earth's Endangered Creatures".
* Ishwaran, N. & Erdelen, W. (2005, May). Biodiversity Futures, Frontiers in Ecology and the Environment, 3(4), 179.
* Kotiaho, J. S. Kaitala, V. Komonen, A. Päivinen, J. P. & Ehrlich, P. R. (2005, February 8). Predicting the Risk of Extinction from Shared Ecological Characteristics, proceedings of the National Academy of Sciences of the United States of America, 102(6), 1963-1967.
* minteer, B. A. & Collins, J. P. (2005, August). Why we need an "Ecological Ethics", Frontiers in Ecology and the Environment, 3(6), 332-337.
* Raloff, J. (2006, August 5). Preserving Paradise, Science News, 170(6), 92.
* Wilcove, D. S. & Master L. L. (2008, October). How Many Endangered Species are there in the United States? Frontiers in Ecology and the Environment, 3(8), 414-420.
* Freedman, Bill. "endangered species." Gale Encyclopedia of Science. Ed. K. Lee Lerner and Brenda Wilmoth Lerner. 4th ed. Detroit: Gale Group, 2008. Discovering Collection. Gale.
* Chiras, Daniel D. "Invader Species." Grolier Multimedia Encyclopedia. Grolier Online, 2011.
* "endangered Species." Current Issues: Macmillan social Science Library. Detroit: Gale, 2010.

Εξωτερικοί σύνδεσμοι
--------------------

* (Αγγλικά) Ο κατάλογος ειδών που κινδυνεύουν με εξαφάνιση στον ιστότοπο της Διεθνούς Ένωσης Προστασίας της Φύσης - iucnredlist.org